ইন্টারন্যাশনাল ডেস্কঃ ইতিহাসের সবচেয়ে সেরা জাতীয় কনভেনশন করার পর যুক্তরাষ্ট্রের ডেমোক্র্যাট দলের প্রার্থী হিলারি ক্লিনটন জনপ্রিয়তায় এক লাফে ৬ পয়েন্ট এগিয়ে গেছেন তার প্রতিদ্বন্দ্বী রিপাবলিকান প্রার্থী ডনাল্ড ট্রাম্পের চেয়ে। রয়টার্স/আইপস জরিপ এই তথ্য দিচ্ছে। শুক্রবার সকালে (বাংলাদেশ সময়) যুক্তরাষ্ট্রের ফিলাডেলফিয়ায় ওই কনভেনশনে হিলারি ক্লিনটন আনুষ্ঠানিকভাবে তার প্রার্থীতা গ্রহণ করেন। আগামী ৮ নভেম্বর হতে যাচ্ছে যুক্তরাষ্ট্রের ইতিহাসে সবচেয়ে গুরুত্বপূর্ণ বলে বিবেচিত প্রেসিডেন্ট নির্বাচনের ভোটগ্রহণ।